# data[].attributes.body
Video ini memaparkan tentang seorang kanak-kanak perempuan bernama Mabou Loiseau yang baru berusia 5 tahun namun sudah mampu bertutur, menulis dan membaca dalam 8 bahasa yang berbeza. Mabou mampu bertutur dalam bahasa Jepun, Sepanyol, Rusia, Cina, Arab, Kreol, Perancis dan bahasa Inggeris, iaitu bahasa natifnya. Menurut ibunya Esther Loiseau, sejak Mabou berusia 1 tahun setengah beliau sudah mula mengupah penjaga yang boleh bertutur pelbagai bahasa bagi membiasakan anaknya mendengar dan berkomunikasi dalam bahasa-bahasa tersebut. Menurut Asmah Hj.Omar, pengetahuan bahasa tidak akan tercapai oleh seseorang kanak-kanak jika dia tidak pernah mendengar orang lain bertutur (Asmah Hj. Omar, 1981, 273). Setelah Mabou berusia 2 tahun setengah, ibunya mula mengupah tutor. Menurut Rogneda Elagina, tutor Mabou itu berpendapat bahawa Mabou sendiri menunjukkan minatnya dalam mempelajari pelbagai bahasa dan didorong kuat oleh ibunya.

Pada pendapat saya, kebolehan Mabou dalam menguasai pelbagai bahasa adalah didorong oleh ibunya yang menggalakkan anaknya untuk mempelajari bahasa seawal usia 1 tahun. Hal ini kerana ibu Mabou berpendapat bahawa kanak-kanak di bawah umur 5 tahun mampu mempelajari hampir 10 bahasa. Pendapat ini selari dengan Berk dan Meyers (2015) yang menyatakan pemerolehan bahasa sangat aktif berlaku semasa peringkat awal 2 tahun kelahiran kanak-kanak kerana otak kanak-kanak mampu memperoleh 50 hingga 200 patah perkataan dalam satu masa tertentu. Selain itu, faktor motivasi juga memainkan peranan dalam pembelajaran pelbagai bahasa. Hal ini kerana Mabou sendiri menunjukkan minatnya terhadap pembelajaran bahasa-bahasa tersebut. Situasi ini bertepatan dengan pendapat Ellis (1994) yang menyatakan bahawa faktor motivasi adalah peramal yang sangat kukuh dalam menentukan pencapaian pelajar.

Pemerolehan lebih dari satu bahasa oleh Mabou ini bertepatan dengan konsep “sokongan” Vygotsky, iaitu satu konsep yang menegaskan bahawa kanak-kanak perlu menerima sokongan daripada orang dewasa bagi menguasai kemahiran asas berbahasa. Oleh yang demikian, kanak-kanak perlu mendapat pendedahan yang kaya dengan aktiviti berbahasa bagi menguasai sesuatu bahasa dengan baik. Di samping itu, proses penguasaan bahasa oleh Halliday juga menegaskan bagaimana seseorang kanak-kanak dapat meningkatkan penguasaan bahasa mereka menerusi pembelajaran, bukan menerusi proses semula jadi semata-mata. Konsep ini juga menegaskan bagi memperkayakan keupayaan bahasa kanak-kanak, mereka perlu mendapat banyak pendedahan dan latihan yang berterusan dan bermakna.

Rujukan:

Zainiah Mohamed Isa, Juppri Bacotang, Nur Fatin Zainuddin & Mazlina Che Mustafa. (2017). Tahap Perkembangan Bahasa dan Komunikasi  Kanak-Kanak berusia 2+ Tahun. Kertas kerja yang dibentangkan dalam Persidangan Antarabangsa Pedagogi Islam dalam Pendidikan 2017, Universiti Pendidikan Sultan Idris, Tanjong Malim, Perak.

# data[].attributes.body
Muhammad Faizan Bin Ismail
(GS55783)
Alice Tyurina merupakan anak kelahiran Rusia. Beliau menetap di Thailand bersama ibu bapanya dan fasih bertutur  bahasa Thai, Rusia dan Inggeris. Alice telah membesar dengar mendengar kepelbagaian bahasa di sekelilingnya. Kebebasan berfikir bersama dengan persekitarannya membantu beliau untuk menguasai  Bahasa Thai, Bahasa Inggeris dan Rusia.

Hasil dari penelitian saya, terdapat beberapa faktor yang membolehkan kanak-kanak tersebut dapat bertutur lebih dari satu bahasa. Antara faktor berikut ialah persekitaran dan keadaan keluarga. Persekitaran seperti berada di dalam bilik darjah yang memainkan peranan penting kerana guru mengajar cara untuk membaca, mengenal bahasa, dan bertutur. Persekitaran yang kondusif dalam perkembangan bahasa memudahkan seseorang murid itu menguasai bahasa tersebut.

Menurut Syofia Ulfah, Zamri & Jamaludin (2015) menyatakan bahawa di dalam bilik darjah, interaksi lisan antara guru dan murid serta murid dan murid merupakan satu medium yang berkesan dalam meningkatkan penguasaan kemahiran lisan murid-murid. Penguasaan dalam kemahiran bertutur sangat penting sama ada dalam situasi formal mahupun tidak formal kerana kemahiran ini mempengaruhi pencapaian dalam kemahiran menulis dan membaca murid-murid.

Akhir sekali, faktor keadaan keluarga  yang merangkumi dua aspek iaitu pembelajaran bahasa kanak-kanak dari keluarga yang berstatus tinggi dan sederhana. Kanak-kanak yang membesar dari status tinggi akan lebih pesat jika dibandingkan dengan kanak-kanak dari keluarga berstatus rendah. Sebagai contoh, bilangan ahli keluarga juga mempengaruhi perkembangan bahasa kanak-kakak. Sekiranya kanak-kanak itu berstatus anak tunggal maka dia akan lebih cepat bercakap kerana mereka lebih banyak  berinteraksi dengan ibu bapa serta mandapat layanan yang cukup.

Tengku Nor Adila (2017) menegaskan bahawa berkenaan faktor keluarga yang dapat memberi pengaruh terhadap pencapaian pelajar dalam mata pelajaran Bahasa Inggeris menunjukkan bahawa faktor yang mempunyai kaitan paling rapat dengan pencapaian bahasa murid ialah minat keluarga dengan pencapaian bahasa tersebut. Hal ini menunjukkan keluarga memainkan peranan yang amat penting dalam membantu penguasaan bahasa kedua murid-murid.

Rujukan:
Tengku Nor Adila Tengku Mohamed Salim (2017).                    Pengaruh sosial terhadap penulisan karangan Bahasa Melayu murid peribumi daerah Bintulu. Kertas Projek Sarjana Pendidikan.
Syofia Ulfah, Zamri Mahamod & Jamaludin Badusah (2015). Komunikasi interpersonal: Teori dan amali. Bangi: Penerbit Universiti Kebangsaan Malaysia
Syofia Ulfah, Zamri Mahamod & Jamaludin Badusah (2015). Komunikasi interpersonal direktif guru bahasa Indonesia ketika memulakan pengajaran. Jurnal Pendidikan Bahasa Melayu, 2 (2): 71-82.
Roasharimah Ibrahim (2017). Faktor dalaman dan luaran yang mempengaruhi penguasaan Bahasa Melayu murid-murid Cina. Kertas Projek Sarjana Pendidikan. Fakulti Pendidikan, Universiti Kebangsaan Malaysia.

# data[].attributes.attachment_link.title
5 Year Old Polyglot Alice and Stu Jay Raj Speak Thai, Chinese, Russian, English

# data[].attributes.body
Thuch Salik, budak Kemboja yang menjadi popular di Internet selepas satu video viral menunjukkan dia boleh bercakap sekurang-kurangnya 12 bahasa.  Budak lelaki yang usianya tidak diketahui itu yang menjual pelbagai cenderamata dirakam bercakap dalam 12 bahasa asing dan memberitahu dia belajar daripada pelancong yang ditemuinya. Dia boleh bercakap dalam bahasa Korea, Perancis, Sepanyol, Melayu dan Filipina. Menurut Salik, dia belajar pelbagai bahasa daripada pelancong yang ditemuinya.
Bahasa ialah salah satu cara yang sangat penting bagi manusia untuk menyampaikan keinginan, kehendak dan meluahkan perasaan hati terhadap individu yang lain.  Bahasa juga memainkan peranan penting dalam membantu mencapai matlamat-matlamat tertentu dalam setiap kehidupan di samping memberi sumbangan yang dominan dalam pengembangan ilmu dan kerjaya seseorang.  Tambahan lagi bahasa dikategorikan kepada bahasa pertama dan bahasa kedua.  Hal ini kerana, manusia boleh memperoleh lebih daripada satu bahasa dalam kehidupannya.  motivasi memainkan peranan yang amat penting untuk menjamin kejayaan dalam menguasai bahasa kedua.

Motivasi terbentuk sebagai satu entiti hasil daripada pelbagai faktor (multi factorial) dan tahapnya boleh berubah daripada semasa ke semasa.  Menurut Noels (2002), faktor yamg membentuk motivasi terbahagi kepada dua kategori iaitu yang pertama ialah oreantasi dalaman  (intrinsic oreantations) yang merujuk kepada kepuasan dan rasa seronok sama ada kerana pengembangan ilmu pengetahuan, pencapaian diri atau memperoleh pengalaman yang mengembirakan.  Kedua ialah oreantasi luaran (extrinsic orientations) yang berlaku disebabkan pulangan luaran seperti mendapat ijazah, pekerjaan, hadiah dan sebagainya.  Ellis (1985), Julkunen (1989) dan Dornyei (1994) menegaskan bahawa aktiviti-aktiviti pembelajaran, bahan pengajaran dan tugasan individu boleh mempengaruhi motivasi pelajar terhadap bahasa kedua.

# data[].attributes.attachment_link.title
Budak Kemboja boleh bercakap 12 bahasa jadi perhatian. Dahsyat betul!!!

# data[].attributes.body
Park Na Eun mula bercakap sejak dua tahun. Ibu Na Eun berbangsa Swiss dan ayah pula berbangsa Korea Selatan. Nenek Na Eun, sebelah ibunya pula berbangsa Sepanyol. Oleh hal yang demikian, Park Na Eun boleh berbicara dalam 4 bahasa iaitu bahasa Korea, Sepanyol, German dan Inggeris. Dia sentiasa berbual dan bercakap dalam bahasa yang tertentu dengan ibu bapanya, neneknya serta teman-teman ibu bapanya. Saya berpendapat bahawa kemahirannya menguasai empat bahasa ini menunjukkan Park Na Eun telah mempelajari banyak perkataan sejak kecil daripada para ahli keluarganya sendiri. Hal ini demikian telah membuktikan bahawa faktor persekitaran dan lingkungan pergaulan merupakan suatu faktor yang penting dalam mempengaruhi kebolehan multilingual seseorang ketika dia sedang membesar.  Selain itu, kajian yang dijalankan oleh Chagyu (2009) juga mengambil kira faktor-faktor seperti motivasi, emosi, tingkah laku dan pemikiran yang mempengaruhi pembelajaran bahasa. Keupayaan untuk mengembangkan bahasa berlaku kepada semua kanak-kanak yang mempunyai fungsi otak yang normal tanpa mengira bangsa, kebudayaan dan kecerdikan menyeluruh. Hasil kajian Steinberg (1995) menunjukkan bahawa kanak-kanak dapat mengembangkan sistem linguistik yang kompleks, bergerak daripada peringkat satu kata ke peringkat berbilang kata dalam jangka masa yang singkat iaitu ketika kanak-kanak itu berumur lebih kurang 4 hingga 5 tahun seperti kes Park Na Eun.

Rujukan:
1) Chagyu, L. (2009). A research on second language acquisiton on English teaching. Journal of English Language Teaching vol 2, No 4.
2) Guat, TM. (2006). Pemerolehan bahasa kanak-kanak: suatu analisis sintaksis. Jurnal Penyelidikan IPBL, Jilid 7.

# data[].attributes.attachment_link.title
Compilation of Naeun speaking German [Editor’s Picks / The Return of Superman]

# data[].attributes.body
Pendapat:

Pada pendapat saya, kanak-kanak berumur 3 tahun ini sememangnya dibimbing baik oleh ayahnya dalam mempelajari dua bahasa serta bahasa isyarat. Kanak-kanak ini didedahkan dengan mempelajari bahasa isyarat, bahasa Arab, Portugis dan Inggeris. Seterusnya, keluarga ini berasal daripada Brazil dan bahasa natif merupakan bahasa Portugis. Manakala, majoriti rakan kanak-kanak ini merupakan Amerika. Tambahan itu, keluarga ini terpaksa menggunakan bahasa Portugis di rumah dan persekitaran pula memaksa untuk menggunakan bahasa Inggeris. Hal ini disokong oleh Firmansyah (2018) dengan menyatakan bahawa pemerolehan dan perkembangan bahasa kanak-kanak dipengaruhi banyak aspek antaranya keluarga, persekitaran dan rakan-rakan anak tersebut. Dalam pada itu, kanak-kanak merupakan individu yang mudah dipengaruhi melalui kaitan bahasa dan penggunaannya serta bahan yang digunakan untuk mendidik kanak-kanak ini sememangnya sesuai dengan lingkungan umurnya.

Kajian Fitri Nurlaela dan Suryati (2018) menyatakan bahawa pada usia kanak-kanak 3-5 tahun ini berupaya dalam perkembangan minda kanak-kanak iaitu ada pada satu fasa yang paling penting dalam menunjang pemerolehan bahasa seorang anak iaitu fasa di mana seorang kanak-kanak membesar dan lebih banyak menyerap informasi secara maksimum. Di samping itu, dapatan kajian oleh Sri Kurnia (2018) membuktikan bahawa seorang kanak-kanak yang berumur 3 tahun sudah mampu untuk bertutur. Hanya saja dalam segi fonologi, kanak-kanak ini masih kurang untuk menyebut bunyi-bunyi tertentu. Dengan erti kata lain, pada tahap perkembangan neurobiologinya, kanak-kanak itu sudah dapat mengucapkan bunyi-bunyi tertentu. Kemampuan berkembang sejak dini dan menjelang usia 3 tahun, kanak-kanak sudah menjadi individu yang terampil. Pada akhir masa anak usia dini, mereka dapat menggunakan dan memahami sejumlah besar perkataan, ayat serta mengetahui tentang bahasa tulisan.

Rujukan:

Fitri Nurlaela & Suryati. (2018). Klasifikasi Pemerolehan Nomina (Kajian Psikolinguistik Pada Anak Usia 3-5 Tahun). Jurnal Pendidikan Bahasa dan Sastra Indonesia. Vol. 1(5), 697-706.

Sri Kurnia. (2018). Analisis Pemerolehan Bahasa Pertama (Bahasa Melayu) Pada Anak Usia 3 Tahun. Jurnal Bahasa Indonesia, Sastra dan Pengajarannya. Vol. 4(1), 106-114.

# data[].attributes.body
Mohd Abd Ghafar (GS51591)
cekap dan fasih bercakap pelbagai bahasa asing dan faham menjawap soalan yang ditanya

# data[].attributes.attachment_link.title
4 years Old Bella surprised the world - Speaks 7 languages

# data[].attributes.body
Hussain Bin Said (GS56245)
Seorang kanak-kanak Russia berumur 4 tahun bernama Bella, mampu bertutur 7 bahasa seperti bahasa Inggeris, bahasa Cina, bahasa Sepanyol, bahasa Jerman, bahasa Perancis, bahasa Arab, dan bahasa Rusia. Kanak- kanak ini dapat membalas dan menjawab setiap soalan-soalan yang dikemukan oleh beberapa panel bahasa dengan lancar sekali. Menurut ibunya, dia hanya membekalkan anaknya buku bahasa Inggeris dan bahasa Rusia untuk mengajar anaknya, namun anaknya menunjukkan rasa minat untuk belajar bahasa. Ibu Bella kemudiannya mengajar beberapa bahasa asing lain secara perlahan-perlahan sehingga anaknya dapat menguasai 7 bahasa tersebut. Tambah pula, Bella selalu dibawa melancong oleh ibu bapanya ke negara Eropah yang membolehkan Bella dapat berinteraksi dengan orang asing.

Pada pandangan saya, pemerolehan bahasa kanak-kanak melalui pendidikan awal sangat penting terhadap kanak-kanak kerana pada usia ini, kanak-kanak mudah mempelajari dan memperoleh bahasa dengan cepat. Misalnya, Bella mempunyai kemahiran mendengar dan kemahiran memahami maklumat dengan pantas. Hal ini dapat dilihat Bella dapat menjawab soalan yang diajukan panel bahasa dengan baik. Hal ini kerana penggunaan kepelbagaian kaedah pengajaran yang bersesuaian mengikut minat kanak-kanak itu seperti mengeja dan menyebut dengan jelas, unsur bunyian, interaksi dan berkomunikasi, dan melalui percakapan dan tingkah laku ibu bapa.

Menurut Berk dan Meyers (2015) menyatakan pemerolehan bahasa sangat aktif berlaku pada peringkat awal 2 tahun kelahiran kanak-kanak kerana otak kanak-kanak mampu memperoleh 50 hingga 200 patah perkataan dalam satu masa tertentu. Kanak-kanak juga telah mampu menggabungkan perkataan dalam pertuturan (Schipke & Kauchke, 2011).

Menurut Braine, 1976 Penguasaan perbendaharaan kata yang cukup membolehkan kanak-kanak untuk berhubung dengan orang lain bagi menyuarakan pendapat ataupun untuk mendapatkan maklumat.

Selain itu, persekitaran mempengaruhi cara pemikiran kanak-kanak dalam keperluan membentuk kosa kata dalam ayat bagi kemahiran bertutur. Tingkah laku sosial dalam pertuturan lisan dan bukan lisan yang berfungsi untuk berhubung dengan orang lain supaya berlaku interaksi yang bertimbal balik (Leaf, Taubman, Milne, Dale, Leaf, Townley-Cochran, et al, 2016).

Oleh itu, kanak-kanak aktif dalam kemahiran mendengar, memberi tumpuan semasa berbual, memberi respon secara bertutur dan bahasa badan serta melibatkan diri dalam perbualan bagi yang membolehkan mereka mempunyai kemahiran berkomunikasi yang baik.

Rujukan
Leaf, J. B., Taubman, M., Milne, C., Dale, S., Leaf, J., Townley-Cochran, D., Tsuji, K.,
Kassardjian, A, Alcalay, A., Laef, R., & McEachin, J. (2016). Teaching social
communication skills using a cool versus not cool procedure plus role-playing and a
social skills taxonomy. Education and Treatment of Children, 39(1), 44-63.

Braine, M. D., & Bowerman, M. (1976). Children's first word combinations. Monographs of
the society for research in child development, 1-104.

Berk, L. E., & Meyers, A. B. (2015). Infants, children, and adolescents. Pearson.

# data[].attributes.attachment_link.title
4 year old Russian girl speaks 7 languages

# data[].attributes.body
Petra Shepard merupakan rakyat Amerika, berumur 7 tahun dan boleh bertutur dalam Bahasa Mandarin. Petra dan keluarganya telah berpindah ke China ketika umurnya 2 tahun. Dia boleh berbahasa Mandarin selepas 10 bulan dia berpindah. Dia menjadi fasih berbahasa Mandarin kerana ibubapanya telah menghantarnya ke sekolah yang sepenuhnya menggunakan bahasa Mandarin. Petra fasih berbahasa Mandarin malah boleh berkominikasi dengan baik dengan rakannya yang sepenuhnya menggunakan bahasa Mandarin.

Pada pendapat saya, persekitaran amat memainkan peranan penting dalam pemerolehan bahasa tersebut memandangkan dia bersekolah di sekolah yang berbahasa Mandarin sepenuhnya. Petra sendiri sangat aktif dalam berkomukasi dan berinteraksi dalam bahasa Mandarin. Seterusnya, ibubapanya sentiasa melihat dan memerhati perkembangan perolehan bahasanya dengan menggalakkan anak mereka bukan sahaja berkomunikasi di sekolah malah mereka memberi pendedahan berkomunikasi dan berinterksi luar dari kawasan sekolah kepadanya.

Pendapat ini mempunyai persamaan dengan Hjh Noor Zila binti Md. Yusuf & Hj. Amir bin Juhari (2013). Mereka menjelaskan bahawa faktor persekitaran linguistik membentuk sikap kanak-kanak terhadap pembelajaran bahasa kedua. Tambah mereka, latar belakang keluarga, latar bahasa, tempat tinggal, rakan dan jiran memberi kesan terhadap pembelajaran bahasa kedua kanak-kanak serta mempengaruhi tahap kecekapan berbahasa kanak-kanak itu sendiri.

Hjh Noor Zila binti Md. Yusuf & Hj. Amir bin Juhari. 2013. UPM : Pengaruh Persekitaran Linguistik Dalam Pembelajaran  Bahasa Melayu Sebagai Bahasa Kedua.

https://youtu.be/xbiqxkoLiO8

# data[].attributes.attachment_link.title
American Child Speaking Fluent Chinese Mandarin

# data[].attributes.body
Video tersebut adalah berkaitan dengan seorang kanak-kanak bernama Yuki yang berusia 7 tahun dan mampu bertutur dalam lima bahasa yang berbeza iaitu bahasa Inggeris, Jepun, Sepanyol, Jerman dan bahasa isyarat. Yuki sangat fasih berbahasa Sepanyol kerana dia menetap di negara itu. Tambahan lagi, Yuki turut memberitahu bahawa dia merupakan campuran daripada Sepanyol dan Jepun. Hal ini mendorong Yuki untuk turut fasih berbahasa Jepun. Selain itu, Yuki juga boleh bertutur dalam bahasa Inggeris dan bahasa Jerman tetapi bahasa Jermannya tidak sefasih bahasa Inggeris, Jepun dan Sepanyol. Perkara yang lebih menakjubkan ialah Yuki juga pandai berbahasa Isyarat tetapi lebih tertumpu kepada bahasa isyarat Sepanyol.

Pada pandangan saya, Yuki boleh bertutur dalam pelbagai bahasa disebabkan oleh faktor pemerolehan bahasa yang diperoleh melalui persekitaran dan bukan kerana diajar. Hal ini demikian kerana Yuki menetap di Sepanyol yang dikelilingi oleh penutur natif Sepanyol dan dia juga mempunyai darah campuran Jepun yang membolehkannya untuk bertutur dalam bahasa Jepun dan Sepanyol di rumah bersama ibu bapanya. Perkara ini dapat disokong oleh Nor Hasnoor Mohamad Nor (2002) yang berpendapat bahawa pemerolehan bahasa berlaku dalam kalangan kanak-kanak secara tidak formal iaitu tidak perlu diajar. Tambahan lagi, pemerolehan bahasa ialah suatu cara yang berkesan bagi melihat perkaitan antara kognisi, bahasa dan komunikasi. Hal ini secara tidak langsung dapat melihat tahap perkembangan kognitif melalui bahasa serta komunikasi dengan individu di sekeliling kanak-kanak.
Selain itu, Ilangko Subramaniam, Noorulafiza Abdul Muthalib dan Siti Nor Hamahida Zainal (2014) juga bersependapat bahawa kanak-kanak menguasai bahasa terutamanya bahasa pertama secara semula jadi dalam persekitaran dan budaya linguistik. Walau bagaimanapun, kemampuan Yuki untuk bertutur dalam bahasa Jerman dan Inggeris berkemungkinan disebabkan oleh faktor pembelajaran.

Rujukan:
Nor Hasnoor Mohamad Nor. (2002). Pemerolehan bahasa kanak-kanak melayu: Satu kajian kes. Jurnal Bahasa, 2(4), 465-469.

Ilangko Subramaniam, Noorulafiza Abdul Muthalib & Siti Nor Hamahida Zainal. (2014). Penggunaan bahasa ibunda dalam pengajaran bahasa melayu dalam kalangan murid peribumi di sekolah pedalaman sarawak. jurnal pendidikan bahasa melayu. 4(1), 65-74.

# data[].attributes.body
Bella mula bercakap pada usia 2 tahun dalam bahasa Rusia, Inggeris dan Perancis. Ibunya mula bercakap dengan Bella dalam bahasa Rusia dan Bahasa Inggeris sejak kelahiran. Dalam tempoh 10 bulan, ibubapa Bella mula perlahan-lahan memperkenalkan bahasa Perancis dalam komunikasi seharian mereka. Tetapi dalam bahasa Perancis, mereka bercakap lebih kurang (3 kali seminggu selama 1 jam). Bella sempurna memahami bahasa lisan dalam kesemua 3 bahasa dan boleh membina ayat dengan 3-4 perkataan pada usia 3 tahun.

Pada pendapat saya, ibubapa Bella telah memainkan peranan yang besar dalam perkembangan dan pemerolehan bahasa anak mereka. Mereka telah membawa Bella bercuti ke negara-negara Eropah untuk memberikan Bella pengalaman serta peluang untuk mendengar dan mempelajari bahasa kebiasaan di negara tersebut. Ibu Bella juga telah mengadakan kelas tambahan untuk Bella dengan bantuan guru bahasa. Semua kelas tambahan ini berbentuk permainan dalam pelbagai bahasa, menari, melukis dan sebagainya. Selepas Bella sudah mahir bercakap dalam tiga bahasa tersebut, ibu Bella mula memperkenalkan bahasa Cina, Korea dan bahasa-bahasa lain kepada Bella dengan keseimbangan penggunaan yang sama. Akhirnya, Bella dapat menguasai tujuh bahasa pada usia 4 tahun.

Bukan itu sahaja, saya berpendapat bahawa kemahiran menguasai tujuh bahasa ini menunjukkan motivasi Bella untuk mempelajari lebih banyak perkataan dalam pelbagai bahasa. Kajian yang dijalankan oleh Chagyu (2009) memfokuskan elemen motivasi dan pemikiran dalam pembelajaran bahasa kedua. Kajian ini dijalankan dengan mengambil kira faktor-faktor seperti motivasi, emosi, tingkah laku dan pemikiran yang mempengaruhi pembelajaran bahasa. Hasil kajian yang dijalankan oleh Changyu (2009) mendapati bahawa “learning motivation” memainkan peranan yang besar dalam pembelajaran bahasa. Secara psikologi, pengajaran bahasa secara konvensional atau secara semula jadi saling berhubungkait dengan elemen motivasi itu untuk mempelajari bahasa. Penyelidik mendapati bahawa elemen motivasi ini yang mampu mendorong pemikiran kreatif dan mencungkil minat untuk menguasai bahasa.

Rujukan sorotan kajian: Changyu, L. (2009). A Research on Second Language Acquisition on English Teaching. Journal of English Language Teaching Vol 2, No.4.

# data[].attributes.attachment_link.title
Amazing baby! 4-year-old polyglot girl speaks 7 languages fluently. WOW!

# data[].attributes.body
Pada pendapat saya, perkara yang mendorong kanak-kanak tersebut agar dapat menguasai kepelbagaian bahasa adalah melalui faktor dorongan dari orang terdekat dengannya iaitu ibu bapanya yang juga turut mempunyai kemahiran berbahasa lebih dari satu bahasa. Dalam video tersebut, kanak-kanak itu malah mampu berkomunikasi dengan baik dalam tiga bahasa tersebut bersama ibu bapanya. Kanak-kanak tersebut lancar dalam berbahasa Itali, bahasa Sweden dan Bahasa Inggeris. Jika diperhatikan, ibu bapanya juga lancar dalam berkomunikasi dalam tiga bahasa tersebut. Maka, jelaslah bahawa kanak-kanak tersebut sudah didedahkan dengan trilingual sejak usia kecil. Dalam masa yang sama, dapat disimpulkan bahasa ibu bapa kanak-kanak perempuan tersebut telah menggunakan ketiga-tiga bahasa tersebut dalam berkomunikasi dengan anaknya. Kebiasaan yang dilakukan membentuk satu proses pembelajaran untuk kanak-kanak yang mengalani proses pemerolehan bahasa.

Pendapat ini disokong oleh kenyataan Gardner & Lambert (1959) dalam hasil penulisan yang berjudul 'Motivation variables in second language acquisition' iaitu melalui kenyataan perhatian yang diberikan oleh individu terdekat, selain peranan guru amat membantu memotivasikan kanak-kanak untuk mempunyai tanggapan positif dalam proses pembelajaran bahasa kedua mereka dan bahasa-bahasa lain selain bahasa ibunda mereka. Sarjana turut menjelaskan situasi kanak-kanak yang memiliki kedua ibu bapa yang berbeza-beza bangsa dan bahasa. Ibu bapa perlu bersikap seimbang dalam menggunakan bahasa di rumah agar anak mereka dapat menguasai kepelbagaian bahasa dengan baik.

Melalui sokongan daripada kenyataan dua tokoh tersebut, maka jelaslah bahawa ibu bapa bagi kanak-kanak perempuan dalam video diatas telah menggunakan strategi yang baik dan seimbang dalam mengajar anak mereka bertutur lebih dari satu bahasa. Oleh itu, pendapat dan bukti yang dikemukakan dianggap kukuh.

Sekian, Terima kasih 🌷

Rujukan :

Gardner, R. C. & Lambert, W. E. 1959. Motivation variables in second language acquisition. Canadian journal of Psychology. 13(4): 266-272.

# data[].attributes.body
NUR FARAH HAZIQAH BT CHE HAMDAN
GS55427
Seorang kanak-kanak berbangsa melayu berusia 7 tahun mampu bertutur dalam bahasa inggeris dengan fasih. Menurut bapanya beliau telah mula bertutur dalam bahasa tersebut pada usia 2 tahun(pelat) 3 tahun (jelas).
Pendorong kanak-kanak ini bermula dari hobinya suka melayari karton inggeris Di Internet. Pendidikan awal bahasa inggeris tidak diperolehi daripada ibu bapa nya, tetap melalui Internet sahaja. Bapanya juga terkejut apabila anak mereka boleh bertutur dengan baik Dan menggangap ianya satu anugerah dari tuhan. Aisyah akan sentiasa berkomunikasi dengan bahasa inggeris - apabila beliau berjumpa dengan pelancong asing, dia akan mendekati mereka Dan ajak berbual dan berinteraksi dalam bahasa inggeris. Kanak kanak ini juga boleh bertutur dalam bahasa melayu(mother tongue) dengan baik.
Pendapat saya kanak kanak akan memperolehi bahasa daripada persekitarannya, bergantung kepada keadaaan persekitarannya,perkara yang disukai, dipertontonkan kepadanya, dorongan ibu bapa dalam menggalakkan pemerolehan bahasa anak mereka Dan kemahuan kanak-kanak itu sendiri dalam memperolehi bahasa terse but. children will learn two language with parents must have believe positif attitude toward bilingualism and an  impact believes that their own language practice have an impact on the child's language learning. (Barbara zurer Pearson, 2008, Raising a Bilingual Child)

# data[].attributes.attachment_link.title
MOTIF VIRAL: Aishah London Belanja Nyanyi Lagu Katy Perry!

# data[].attributes.body
https://youtu.be/JXkL31gN6YA
Kanak-kanak perempuan ini bernama Naeun iaitu kanak-kanak berbangsa Korea tetapi dia mahir bertutur dalam bahasa Korea, Inggeris, German dan Spanish. Hal ini kerana, Naeun merupakan kanak-kanak yang berdarah campuran Korea, German dan Spanish. Ibunya berbangsa German manakala bapanya berbangsa Korea. Nenek sebelah ibunya pula merupakan seseorang yang berbangsa Spanish. Oleh itu, ibunya telah mengajar Naeun sejak kecil lagi untuk bertutur dalam bahasa German, Spanish dan Inggeris manakala bapanya pula mengajarnya dalam bertutur bahasa Korea. Pada pendapat saya, Naeun dapat bertutur dengan baik dalam keempat-empat bahasa ini kerana sikap ibunya yang tidak pilih kasih dalam mengajar anaknya bertutur pelbagai bahasa. Ibu dan bapa Naeun sangat menitik beratkan dalam berkomunikasi bersama Naeun setiap hari. Naeun akan bertutur dalam bahasa Korea bersama ayahnya manakala akan bertutur dalam bahasa Inggeris dan German bersama ibunya mengikut hari. Naeun Juga akan bertutur dalam bahasa Spanish apabila berkomunikasi bersama neneknya. Ibu dan bapanya akan bergilir-gilir menggunakan bahasa apabila bertutur bersama Naeun. Oleh itu, pada pendapat saya mengapa Naeun dapat bertutur dengan baik dalam empat bahasa adalah kerana sikap ibu bapanya yang sentiasa berkomunikasi bersama Naeun dan sentiasa akan membetulkan kesalahan bahasa Naeun. Menurut para penonton yang gemar menonton rancangan ini, mereka juga bersetuju bahawa Naeun sangat fasih dalam bertutur dalam empat bahasa. Hal ini kerana, dalam setiap episod, Naeun akan bertutur dalam pelbagai bahasa apabila bertutur bersama dengan ibu bapanya dan juga apabila bertutur dengan warga asing yang melancong ke Korea. Ramai yang memberikan reaksi dan komen positif mengenai cara ibu bapanya mendidik Naeun agar fasih bertutur dalam pelbagai bahasa. Ramai juga dikalangan penonton yang memuji sikap Naeun yang berani dan tidak takut apabila berkomunikasi dalam bahasa asing selain bahasa Korea. Selain daripada penonton, Naeun juga mendapat pujian daripada para pelancong yang bertutur dalam bahasa Inggeris, Spanish dan German kerana menurut mereka, Naeun sangat fasih dan tidak pelat apabila berkomunikasi dalam bahasa-bahasa tersebut.

# data[].attributes.body
Muhammad Ikhmal Shaffiq Bin N. Sherap
GS55999

Kanak-kanak unik yang mampu menguasai 12 bahasa. Kanak-kanak ini hanya menjalani kehidupan sebagai penjual cenderamata di kawasan perlancongan di sekitar Combodia.

ANALIS & PENDAPAT
Pendapat saya, kelebihan bertutur yang dimiliki oleh kanak-kanak ini adalah dorongan daripada penggunaan pertuturan harian kanak-kanak ini bersama pelancong yang datang melawat di kawasan sekitar tempat jualannya. Kerana, jika dilihat dan dianalisis latar belakang kanak-kanak ini pula, sumber menjelaskan beliau bukan daripada kelompok yang mempunyai kewangan yang baik untuk menjalani kehidupannya. Setiap hari, beliau terpaksa menjual cenderamata kepada pelancong di sekitar  kawasan pelancongan utama di Combodia. Jadi, melalui komunikasi harian bersama pelancong ini secara tidak langsung telah memberi nilai tambah dalam penguasaan bahasa yang pelbagai di dalam dirinya. Tambahan lagi, kawasan jualan kanak-kanak ini adalah di kawasan utama pelancongan di Combodia dan tidak hairan jika di sana terdapat banyak pelancong yang datang melawat dan kanak-kanak ini banyak menggunakan komunikasi bersama pelancong. Dengan melalui proses harian untuk memastikan jualan yang dibawa terjual maka inisiatif untuk menguasai pelbagai bahasa untuk menarik minat serta memikat hati pembeli (pelancong) adalah langkah yang paling baik. Hal ini telah membuatkan beliau untuk lebih mengetahui tentang bahasa yang digunakan oleh para pelancong di sana. Ternyata, urusan jual beli dan komunikasi secara terus ini telah mendorong dan secara tidak langsung membuatkan kanak-kanak ini dapat mengetahui lebih banyak bahasa dari pelbagai negara.

Kenyataan ini dapat disama ertikan dengan kenyataan yang diberikan oleh Newman (2002), dalam kajian yang berjudul 'How self-regulated learners cope with acedemic diffculty' iaitu beliau menyatakan bahawa seseorang penutur akan belajar menutur bahasa selain daripada bahasa ibundanya kerana tuntutan keperluan. Newman (2002) seterusnya memberi contoh situasi seseorang yang merantau ke luar negara terpaksa mempelajari sedikit sebanyak berkaitan bahasa negara yang dikunjunginya kerana iainya merupakan satu bentuk keperluan untuk seseorang itu meneruskan urusan dalam kehidupan. Bahasa merupakan alat untuk menyambung aktiviti kehidupan seharian manusia.

Oleh itu, saya menginterpretasikan situasi ini dengan situasi yang dialami kanak-kanak Combodia dalam video tersebut. Tuntutan untuk mencari rezeki dalam menjaja buah dan cenderamata merupakan tuntutan untuknya meneruskan kehidupan. Jadi, dengan strategi menguasai kepelbagaian bahasa ini amat membantunya dalam memperoleh bantuan menyara kehidupan.
Terima kasih 😊
Rujukan:
Newman, R. S. 2002. How self-regulated learners cope with acedemic diffculty: The role of adaptive help seeking. Theory into practice 41(2): 132-138.

# data[].attributes.attachment_link.title
Cambodian boy masters 12 languages selling souvenirs to tourists

# data[].attributes.headline
pilih satu video yang menunjukkan kanak kanak yang boleh bercakap lebih dari satu bahasa

# data[].attributes.subject
pilih satu video yang menunjukkan kanak kanak yang boleh bercakap lebih dari satu bahasa